CELEX: 22018D1755
Language: sl
Date: 2017-02-03 00:00:00
Title: Sklep Skupnega odbora EGP št. 21/2017 z dne 3. februarja 2017 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2018/1755]

22.11.2018   
               
               
                  SL
               
               
                  Uradni list Evropske unije
               
               
                  L 297/26
               
            
         SKLEP SKUPNEGA ODBORA EGP
         št. 21/2017
         z dne 3. februarja 2017
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2018/1755]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo Komisije (EU) 2016/1411 z dne 24. avgusta 2016 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (1), je treba vključiti v Sporazum EGP.
                  
               
                     (2)
                  
                  
                     Uredbo Komisije (EU) 2016/1412 z dne 24. avgusta 2016 o zavrnitvi odobritve zdravstvene trditve na živilih, ki se nanaša na zmanjšanje tveganja za nastanek bolezni (2), je treba vključiti v Sporazum EGP.
                  
               
                     (3)
                  
                  
                     Uredbo Komisije (EU) 2016/1413 z dne 24. avgusta 2016 o spremembi Uredbe (EU) št. 432/2012 o seznamu dovoljenih zdravstvenih trditev na živilih, razen trditev, ki se nanašajo na zmanjšanje tveganja za nastanek bolezni ter na razvoj in zdravje otrok (3), je treba vključiti v Sporazum EGP.
                  
               
                     (4)
                  
                  
                     Uredbo Komisije (EU) 2016/1416 z dne 24. avgusta 2016 o spremembi in popravkih Uredbe (EU) št. 10/2011 o polimernih materialih in izdelkih, namenjenih za stik z živili (4), je treba vključiti v Sporazum EGP.
                  
               
                     (5)
                  
                  
                     Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (6)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje XII Priloge II k Sporazumu EGP se spremeni:
            
                        1.
                     
                     
                        v točki 54zzzzzp (Uredba Komisije (EU) 432/2012) se doda naslednja alinea:
                        
                                    „—
                                 
                                 
                                    
                                       32016 R 1413: Uredba Komisije (EU) 2016/1413 z dne 24. avgusta 2016 (UL L 230, 25.8.2016, str. 8).“;
                                 
                              
                  
                        2.
                     
                     
                        v točki 55 (Uredba Komisije (EU) št. 10/2011) se doda naslednja alinea:
                        
                                    „—
                                 
                                 
                                    
                                       32016 R 1416: Uredba Komisije (EU) 2016/1416 z dne 24. avgusta 2016 (UL L 230, 25.8.2016, str. 22).“;
                                 
                              
                  
                        3.
                     
                     
                        za točko 118 (Uredba Komisije (EU) 2016/1390) se vstavita naslednji točki:
                        
                                    „119.
                                 
                                 
                                    
                                       32016 R 1411: Uredba Komisije (EU) 2016/1411 z dne 24. avgusta 2016 o zavrnitvi odobritve nekaterih zdravstvenih trditev na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 230, 25.8.2016, str. 1).
                                 
                              
                                    120.
                                 
                                 
                                    
                                       32016 R 1412: Uredba Komisije (EU) 2016/1412 z dne 24. avgusta 2016 o zavrnitvi odobritve zdravstvene trditve na živilih, ki se nanaša na zmanjšanje tveganja za nastanek bolezni (UL L 230, 25.8.2016, str. 6).“
                                 
                              
                  
         
            Člen 2
            Besedila uredb (EU) 2016/1411, (EU) 2016/1412, (EU) 2016/1413 in (EU) 2016/1416 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         
         
            Člen 3
            Ta sklep začne veljati 4. februarja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 3. februarja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 230, 25.8.2016, str. 1.
         
            (2)  UL L 230, 25.8.2016, str. 6.
         
            (3)  UL L 230, 25.8.2016, str. 8.
         
            (4)  UL L 230, 25.8.2016, str. 22.
         
            (*1)  Navedena ni nobena ustavna zahteva.